Diari Oficial de la Generalitat Valenciana


Sumari del DOGV 4145, del 11-12-2001 (2001/11154)

ACORD de 4 d'octubre del 2001, de la Comissió Territorial d'Urbanisme de València, relatiu a les modificacions números 3 i 4 de les Normes Subsidiàries de Castellonet de la Conquesta.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11316


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Castellonet de la Conquesta
    * pla d'urbanisme

ACORD de 4 d'octubre del 2001, de la Comissió Territorial d'Urbanisme de València, relatiu a les modificacions números 3 i 4 de les Normes Subsidiàries de Castellonet de la Conquesta. [2001/11720]
  
Vist l'expedient remés per l'Ajuntament de Castellonet de la Conquesta a referit a les modificacions números 3 i 4 de les Normes Subsidiàries, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del ple de l'Ajuntament en sessió de 3 d'abril de 2001. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan el dia 24 de juliol de 2001.
  
Segon
  
El projecte consta d'antecedents, memòria justificativa, fitxes de gestió i planejament, plans d'informació i plans d'ordenació.
  
Tercer
  
La modificació número 3 té per objecte l'ampliació de la superfície de la Unitat d'Execució núm. 1 del sòl urbà per a adaptar-la a la realitat física existent. L'actual Unitat d'Execució té una superfície de 5.135 m2, i s'aconsegueix després de la modificació una superfície de 5.939 m2.
  
La modificació es justifica en la realització de la ronda perimetral del nucli urbà i en el recent mesurament efectuat de la superfície compresa entre la vora exterior de la ronda perimetral i les edificacions existents.
  
Com a resultat de la modificació es manté el sòl destinat a vials, i augmenta el sòl destinat a solars en 804 m2.
  
Al seu torn, la modificació núm. 4 té per objecte el desplaçament de la Unitat d'Execució núm. 2 i incrementa la superfície únicament en 24 m2.
  
La modificació es justifica en la urbanització, realitzada per l'Ajuntament i lleugerament superior a la prevista en les Normes Subsidiàries, de la zona verda situada al nord de la Unitat entre les edificacions existents i l'illa edificable, la qual cosa obliga a desplaçar aquesta amb un insignificant augment de la superfície.
  
Quart
  
Castellonet de la Conquesta disposa de Normes Subsidiàries de Planejament aprovades definitivament per la Comissió Territorial d'Urbanisme el 25 de juliol de 1994.
  
Cinqué
  
La Comissió Informativa de la Comissió Territorial d'Urbanisme de València, en sessió de 28 de setembre de 2001 va emetre informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió de 4 d'octubre de 2001, acorda aprovar definitivament les modificacions números 3 i 4 de les Normes Subsidiàries de Castellonet de la Conquesta.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la publicació.
  
Tot això sense perjuí que es puga exercitar qualsevol altre recurs que s'estime oportú.
  
València, 4 d'octubre de 2001.- El secretari de la Comissió Territorial d'Urbanisme: José Manuel Palau Navarro.